CELEX: 62005CA0442
Language: da
Date: 2008-04-03 00:00:00
Title: Sag C-442/05: Domstolens dom (Anden Afdeling) af 3. april 2008 — Finanzamt Oschatz mod Zweckverband zur Trinkwasserversorgung und Abwasserbeseitigung Torgau-Westelbien (anmodning om præjudiciel afgørelse fra Bundesfinanzhof — Tyskland) (Sjette momsdirektiv — artikel 4, stk. 5, og artikel 12, stk. 3, litra a) — bilag D og H — begrebet vandforsyning — reduceret momssats)

24.5.2008   
            
            
               DA
            
            
               Den Europæiske Unions Tidende
            
            
               C 128/3
            
         Domstolens dom (Anden Afdeling) af 3. april 2008 — Finanzamt Oschatz mod Zweckverband zur Trinkwasserversorgung und Abwasserbeseitigung Torgau-Westelbien (anmodning om præjudiciel afgørelse fra Bundesfinanzhof — Tyskland)
   (Sag C-442/05) (1)
   
   (Sjette momsdirektiv - artikel 4, stk. 5, og artikel 12, stk. 3, litra a) - bilag D og H - begrebet »vandforsyning« - reduceret momssats)
   (2008/C 128/04)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: Finanzamt Oschatz
   
      Sagsøgt: Zweckverband zur Trinkwasserversorgung und Abwasserbeseitigung Torgau-Westelbien
   
      Procesdeltager: Bundesministerium der Finanzen
   Sagens genstand
   Anmodning om præjudiciel afgørelse — Bundesfinanzhof — fortolkning af bilag D, nr. 2, og bilag H, kategori 2 til direktiv 77/388/EØF: Rådets sjette direktiv af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — reduceret sats, der finder anvendelse på vandforsyning — vederlag for etablering af tilslutning til brugerne
   Konklusion
   
               1)
            
            
               Artikel 4, stk. 5, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, og bilag D, nr. 2, hertil skal fortolkes således, at individuel tilslutning, der som i hovedsagen består i, at der indlægges en ledning med henblik på tilslutning af en ejendoms hydrauliske anlæg til de faste vandforsyningsnet, er omfattet af vandforsyning som omhandlet i nævnte bilag således, at et offentligretligt organ, der handler i sin egenskab af offentlig myndighed, er en afgiftspligtig person med hensyn til denne transaktion.
            
         
               2)
            
            
               Artikel 12, stk. 3, litra a), i sjette direktiv 77/388 og bilag H, kategori 2, hertil skal fortolkes således, at individuel tilslutning, der som i hovedsagen består i, at der indlægges en ledning med henblik på tilslutning af en ejendoms hydrauliske anlæg til de faste vandforsyningsnet, er omfattet af vandforsyning som omhandlet i nævnte bilag. Desuden kan medlemsstaterne anvende en reduceret momssats på konkrete og specifikke aspekter af vandforsyning såsom individuel tilslutning, forudsat at princippet om afgiftsneutralitet i den fælles momsordning overholdes.
            
         
      (1)  EUT C 60 af 11.3.2006.